Sommige skole dink hulle bevorder entrepreneurskap deur ’n sogenaamde entrepreneursdag te hou. Die skooldag se program word op ’n dag ’n bietjie aangepas en siedaar … ons het ’n tydjie beskikbaar waar ons toekomstige entrepreneurs hulle talente kan kom uitstal!
Mammie bak cupcakes en Pappie maak vir ’n vale draadkarre van al sy ophooprommel in die garage. Op entrepreneursdag staan Telg breed agter die tafel in die vierkant en pleeg entrepreneurskap. En die skool tik nog ’n boksie as afgehandel af. Dit gaan goed met ons volk, want ons kinders kan steeds nie vir hulself sorg nie. (Met verskoning aan Totius).
Organiseer dan liewer in plek van die entrepreneursdag ’n volbloed entrepreneur wat aan die kinders kom verduidelik hoe hy/sy dit reg gekry het om buite die boksie te dink en sodoende iets volhoubaar kon skep wat hom/haar aan die lewe hou. Moet asseblief tog nie hierdie mense by die universiteite gaan soek nie; hulle werk ook maar soos die meeste van ons vir ’n salaris. Soek hulle sommer êrens op straat; hulle ís daar, as jy fyn kyk.
Toe die klok vir die einde van die markdag lui, was al die kuikens verkoop. Omtrent elke kind in die skool het met ’n bruin kardoes, met twee gate vir vars lug, in die vuis rondgeloop. In die kardoes – een van die kuikens.
Rian, die waarheid is dat ons ouens te gou vergeet dat ons ons met die primêre moet besig hou in die laerskool. Te gou wil ons roem op die sekondêre dinge waarin ons so graag toekennings aan ons leerlinge gee. Super!